กินยาคุมแล้วเวียนหัวคลื่นไส้ เป็นทุกวัน ทั้งวันเลยค่ะ ลูกอ่อนด้วย ไม่มีแรงเลี้ยงลูกเลย กินได้ 7 วันแล้วค่ะ ถ้าหยุดกินเลยจะท้องมั้ยค่ะ (ถ้าหลังจากหยุดกินงดมีเพศสัมพันธ์จนกว่าประจำเดือนจะมา)
สวัสดีค่ะ อาการเวียนหัว คลื่นไส้ที่เป็นอยู่ หากเกิดหลังจากที่ได้ทานยาคุมกำเนิดไป ก็น่าจะเป็นผลข้างเคียงของยาคุมกำเนิดได้ หากอาการเป็นมาก อาจจำเป็นต้องหยุดทานยา และรอดูอาการว่าจะหายหรือไม่ อย่างไรก็ตาม เมื่อหยุดทานยาคุมกำเนิด ประสิทธิภาพในการป้องกันการตั้งครรภ์ก็จะหมดลงในทันที ดังนั้น นับจากวันแรกที่หยุดทานยา หากมีเพศสัมพันธ์ ก็ควรใช้ถุงยางอนามัยไปก่อนค่ะ และหลังจากที่หยุดทานยาไป 2-3 วัน อาจมีเลือดออกมาได้ ซึ่งเป็นเลือดที่เกิดจากผลของยาเช่นกัน ยังไม่ใช่ประจำเดือนจริงๆหลังจากนี้ หากจะเริ่มทานยาคุมกำเนิดใหม่ หากไม่ได้ให้นมลูก ควรเลือกชนิดที่มีฮอร์โมนต่ำ จะได้ลดผลข้างเคียงของอาการคลื่นไส้ เวียนหัวค่ะ แต่หากยังต้องการให้นมลูกอยู่ แนะนำควรใช้วิธีฉีดยาคุมกำเนิด (ชนิดที่ฉีดทุก 3 เดือน) หรืออาจเลือกฝังยาคุมกำเนิดก็ได้